Зразумела, што ў рэаліях сённяшняга часу, ва ўмовах жорсткай канкурэнцыі – асабліва ў сферы гандлю – для паспяховай работы становіцца неабходным пошук новых шляхоў. Пастаянную эвалюцыю ў гэтым плане праходзіць і ААТ “Кобрын-Сэрвіс”. Так, з цягам часу кулінарны магазін ператварыўся ў кафетэрый, а ад бара “Піва”, што па вуліцы Акцябрскай, было прынята рашэнне адмовіцца ўвогуле. Сучасныя рысы набыў рэстаран “Кобрын”, у якім было заменена тэхналагічнае абсталяванне, зараз ідзе мадэрнізацыя магазіна “Універсам”. Вялікую ролю тут адыгрывае энергазберажэнне, у сувязі з чым ААТ “Кобрын-сэрвіс” плануе ўстанавіць так званы “вынасны холад” і замяніць халадзільнае абсталяванне. Гэта дасць магчымасць значна пашырыць асартымент тавараў і тым самым амаль на 30% павялічыць тавараабарот.